《夏日读书》
清代·甘运源

城柝送繁响，疏镫耿残炷。夜凉时雨清，流萤坐深树。

时闻嘒嘒蝉，乍咽娟娟露。帘虚方影垂，月色忽已素。

天机既高张，澄怀本同趣。手把一卷书，清吟奏《韶頀》。

作者简介：清汉军正蓝旗人，字道渊，号啸岩、十三山外史。文焜曾孙。幼时师事刘大櫆，后屡试不中，遂隐于诗酒。晚年官英德县象冈司巡检。工诗，善书画，尤善刻小印。卒年七十七。有《啸岩诗存》。